Subject: Re: [lojban] More Alice

From: "Jorge Llambias" <[email-masked]>
Date: Tue, 05 Jun 2001 23:59:07

Ok, now it is perfectly regular, we can dance in Lojban:

e'o SUtra doi cakCURnu i ko TI'a zgana UA pa
xajyFI'e noi jbiTRIxe gi'e ME mi rebla STApa
i ui A'a ro le JUKni e le RESpa ca se GANse
gi'e DENpa mi le CANre i pei DO ba kansa DANsu
i AIpei NAIpei AIpei NAIpei AIpei DO ba dansu
i AIpei NAIpei AIpei NAIpei NAIpei DO ba dansu

i do KA'enai se XANri le nu PLUka co moKAU
ca le NU mi'o se RENro fi le XAMsi i'a AU
i darDUKse i darDUKse sei cy SPUda tolselMANsa
doi merLAnu ki'e KU'i inai MI ba kansa DANsu
i AInai EInai AInai EInai AInai MI ba dansu
i AInai EInai AInai EInai EInai MI ba dansu

i na SELvai le ni DARno sei le PENdo ze'i FRAti
i iaSAI lo drata KORbi ca'a DRAta mlana ZVAti
i le NI darno le GLIco cu ni JIBni be la FRANs
i ko CARna doi cakCURnu i ei DO ba kansa DANsu
i AIpei NAIpei AIpei NAIpei AIpei DO ba dansu
i AIpei NAIpei AIpei NAIpei NAIpei DO ba dansu

mu'o mi'e xorxes

_________________________________________________________________________
Get Your Private, Free E-mail from MSN Hotmail at http://www.hotmail.com.